Oʻzbekistonda davlat-xususiy sheriklik loyihalarini ishlab chiqish jamgʻarmasini tashkil etish chora-tadbirlari toʻgʻrisida
(resolution, 2023-09-14)

Xalqaro moliya institutlari koʻmagida davlat-xususiy sheriklik loyihalarini sifatli ishlab chiqish va samarali amalga oshirish uchun xorijiy va mahalliy maslahatchilar va konsalting kompaniyalarini jalb qilish maqsadida: 1. Iqtisodiyot va moliya vazirligi hamda Yevropa tiklanish va taraqqiyot banki (keyingi oʻrinlarda — YETTB) oʻrtasida YETTB boshqaruvida boʻlgan 5 yil muddatga (keyinchalik uzaytirish sharti bilan) Oʻzbekistonda davlat-xususiy sheriklik loyihalarini ishlab chiqish jamgʻarmasini (keyingi oʻrinlarda — Jamgʻarma) tashkil etish boʻyicha anglashuv memorandumi imzolanganligi va tegishli biznes-reja ishlab chiqilganligi maʼlumot uchun qabul qilinsin. 2. Iqtisodiyot va moliya vazirligi hamda YETTBning quyidagi takliflari maʼqullansin: Jamgʻarma faoliyatini boshqarish uchun YETTB tomonidan yuridik shaxs maqomiga ega boʻlmagan Jamgʻarmani boshqarish guruhini tuzish; Jamgʻarmani boshqarish guruhi oʻz faoliyatida YETTBga hisobdor boʻlishi; Jamgʻarmani YETTB tomonidan jalb etiladigan 10 mln yevro miqdoridagi grant va YETTB tomonidan Oʻzbekiston Respublikasiga taqdim etiladigan 10 mln yevro miqdoridagi kredit mablagʻlari hisobidan shakllantirish; Jamgʻarma tomonidan faqat tender asosida amalga oshiriladigan davlat-xususiy sheriklik (keyingi oʻrinlarda — DXSh) loyihalari boʻyicha ularning konsepsiyasi, moliyaviy modeli, loyihani baholash, tender hujjatlari va DXSh bitimlarini ishlab chiqish uchun maslahatchilar va konsalting kompaniyalarini (keyingi oʻrinlarda — konsultantlar) jalb qilish hamda tender jarayonlarini tashkil qilish va oʻtkazish, DXSh loyihalari bilan ishlaydigan mahalliy mutaxassislarni oʻqitish va DXSh sohasini rivojlantirish bilan bogʻliq boshqa maqsadlar uchun mablagʻlar ajratilishi; Jamgʻarma hisobidan konsultantlarni YETTBning ichki xarid qoidalariga muvofiq jalb qilish; DXSh loyihalari doirasida Jamgʻarmadan ajratilgan mablagʻlar, qoida tariqasida, tender savdolari natijasida aniqlangan xususiy sheriklar tomonidan Jamgʻarmaga qaytarilishi; Jamgʻarma, shu jumladan Jamgʻarmani boshqarish guruhi faoliyati bilan bogʻliq boʻlgan barcha xarajatlarni Iqtisodiyot va moliya vazirligi bilan kelishilgan holda Jamgʻarma mablagʻlari hisobidan moliyalashtirish. 3. Shunday tartib oʻrnatilsinki, unga koʻra: Jamgʻarma tomonidan umumiy qiymati 10 mln AQSh dollari ekvivalentidan ortiq boʻlgan DXSh loyihalari boʻyicha konsultantlar xizmati moliyalashtiriladi; umumiy qiymati 10 mln AQSh dollari ekvivalentidan ortiq boʻlgan DXSh loyihalari “SOURCE” xalqaro platformasida joylashtirib boriladi; Iqtisodiyot va moliya vazirligi manfaatdor vazirlik va idoralar bilan birgalikda Jamgʻarma tomonidan konsultantlar xizmatlari moliyalashtiriladigan DXSh loyihalari roʻyxatini (keyingi oʻrinlarda — roʻyxat) YETTB bilan kelishgan holda har yili 1-noyabrga qadar Vazirlar Mahkamasiga kiritib boradi hamda mazkur roʻyxat har yili 1-dekabrga qadar Vazirlar Mahkamasi tomonidan tasdiqlanadi. 4. Roʻyxatga kiritilgan loyihalar boʻyicha davlat sherigi boʻlgan vazirlik va idoralar Iqtisodiyot va moliya vazirligi bilan birgalikda DXSh loyihalarini ishlab chiqish va amalga oshirish maqsadida konsultantlarni jalb qilish uchun tegishli texnik topshiriqlar ishlab chiqilishi va Jamgʻarmaga taqdim qilinishini taʼminlasin. 5. Bosh vazir oʻrinbosari — iqtisodiyot va moliya vaziri J. Qoʻchqorovga YETTB bilan Oʻzbekistonda davlat-xususiy sheriklik loyihalarini ishlab chiqish jamgʻarmasi boʻyicha hamkorlik shartnomasini tuzish hamda 10 mln yevro miqdoridagi qarz bitimini Oʻzbekiston Respublikasi nomidan imzolash vakolati berilsin. 6. Belgilansinki: Iqtisodiyot va moliya vazirligi YETTB tomonidan ajratiladigan qarz mablagʻlaridan maqsadli foydalanilishi yuzasidan masʼul ijro etuvchi organ hisoblanadi; ETTB tomonidan ajratiladigan qarz mablagʻlarini qaytarish, foiz, bir martalik boshlangʻich va boshqaruv, majburiyat uchun toʻlovlarni amalga oshirish bilan bogʻliq xarajatlar Oʻzbekiston Respublikasi Respublika budjeti mablagʻlari hisobidan amalga oshiriladi. 7. YETTB tomonidan ajratiladigan qarz mablagʻlarini qaytarish, foiz, bir martalik boshlangʻich va boshqaruv, majburiyat uchun toʻlovlarni amalga oshirishning prognoz jadvali ilovaga muvofiq tasdiqlansin. 8. Adliya vazirligi Oʻzbekiston Respublikasi bilan YETTB oʻrtasida imzolangan qarz bitimi boʻyicha belgilangan tartibda yuridik xulosa bersin. 9. Mazkur qarorning ijrosini samarali tashkil qilishga masʼul va shaxsiy javobgar etib Bosh vazir oʻrinbosari J.A. Qoʻchqorov belgilansin. Qaror ijrosini muhokama qilib borish, masʼul tashkilotlar faoliyatini muvofiqlashtirish va nazorat qilish Oʻzbekiston Respublikasining Bosh vaziri A.N. Aripov zimmasiga yuklansin. Qarz summasi 10 million AQSh dollari Qarz muddati 12 yil Imtiyozli davr 4 yil Foiz stavkasi 6 oylik Euribor + 1,0 % Majburiyat uchun toʻlov 0,50 % (oʻzlashtirilmagan qarz miqdoridan) Bir martalik boshlangʻich toʻlov 1,0 % (umumiy qarz miqdoridan) Bir martalik boshqaruv uchun toʻlov 4,0 % (umumiy qarz miqdoridan) AQSh dollari Toʻlov davri Qarz oʻzlashtirilishi Qarz qoldigʻi Toʻlov miqdori Toʻlanishi lozim boʻlgan umumiy mablagʻ**** asosiy qarz foizlar* bir martalik boshlangʻich va boshqaruv uchun toʻlov** majburiyat uchun toʻlov*** 15.12.2023 10 000 000,00 10 000 000,00 0,00 500 000,00 4 305,56 4 305,56 15.04.2024 10 000 000,00 167 411,11 167 411,11 15.10.2024 10 000 000,00 251 116,67 251 116,67 15.04.2025 10 000 000,00 249 744,44 249 744,44 15.10.2025 10 000 000,00 251 116,67 251 116,67 15.04.2026 10 000 000,00 249 744,44 249 744,44 15.10.2026 10 000 000,00 251 116,67 251 116,67 15.04.2027 10 000 000,00 249 744,44 249 744,44 15.10.2027 9 375 000,00 625 000,00 251 116,67 876 116,67 15.04.2028 8 750 000,00 625 000,00 235 421,88 860 421,88 15.10.2028 8 125 000,00 625 000,00 219 727,08 844 727,08 15.04.2029 7 500 000,00 625 000,00 202 917,36 827 917,36 15.10.2029 6 875 000,00 625 000,00 188 337,50 813 337,50 15.04.2030 6 250 000,00 625 000,00 171 699,31 796 699,31 15.10.2030 5 625 000,00 625 000,00 156 947,92 781 947,92 15.04.2031 5 000 000,00 625 000,00 140 481,25 765 481,25 15.10.2031 4 375 000,00 625 000,00 125 558,33 750 558,33 15.04.2032 3 750 000,00 625 000,00 109 863,54 734 863,54 15.10.2032 3 125 000,00 625 000,00 94 168,75 719 168,75 15.04.2033 2 500 000,00 625 000,00 78 045,14 703 045,14 15.10.2033 1 875 000,00 625 000,00 62 779,17 687 779,17 15.04.2034 1 250 000,00 625 000,00 46 827,08 671 827,08 15.10.2034 625 000,00 625 000,00 31 389,58 656 389,58 15.04.2035 0,00 625 000,00 15 609,03 640 609,03 Jami 10 000 000,00 0,00 10 000 000,00 3 800 884,03 500 000,00 4 305,56 13 805 189,59